OpenLLM-France/wikimedia huggingface dataset:
# Apusozous

Els apusozous (Apusozoa) són un fílum d'eucariotes unicel·lulars flagelats. Mesuren entre 5 i 20 μm. Es troben en el sòl i en hàbitats aquàtics, alimentant-se de bacteris. S'agrupen en comunitat basant-se en la presència d'una teca orgànica sota la superfície dorsal de la cèl·lula. Hi ha tres ordres sovint tractats com a grups separats: Apusomonadida Ancyromonadida i Hemimastigida.

## Cladograma

El següent arbre filogenètic mostra les relacions entre els diferents grups d'unikonts:
| Podiata | Varisulca (≈CRuMs) Unikonta (=Amorphea) Amoebozoa Obazoa Breviatea Apusomonadida Opisthokonta Holomycota → (Fungi) Holozoa → (Animalia) |

## Referències

* ↑ Brown, M. W., Heiss, A. A., Kamikawa, R., Inagaki, Y., Yabuki, A., Tice, A. K., ... & Roger, A. J. (2018). Phylogenomics places orphan protistan lineages in a novel eukaryotic super-group. Genome biology and evolution, 10(2), 427-433.
* ↑ Cavalier-Smith, T., Chao, E. E., Snell, E. A., Berney, C., Fiore-Donno, A. M., & Lewis, R. (2014). Multigene eukaryote phylogeny reveals the likely protozoan ancestors of opisthokonts (animals, fungi, choanozoans) and Amoebozoa. Molecular phylogenetics and evolution, 81, 71-85.
* David J. Patterson «The Diversity of Eukaryotes». American Naturalist, 145, 1999, pàg. S96-S124.
* Cavalier-Smith, T. «The phagotrophic origin of eukaryotes and phylogenetic classification of Protozoa». International Journal of Systematic and Evoluionary Microbiology, 52, 2002, pàg. 297-354.
* Cavalier-Smith, T.; Stechmann, Alexandra «The root of the eukaryote tree pinpointed». Current Biology, 13, 17, 2003, pàg. R665-R666.
# Arquimbald V de Borbó

Arquimbald V de Borbó, anomenat "el Pietós", (c.1050 - c.1096) va ser senyor de Borbó de 1095 fins a la seva mort. Era fill d'Arquimbald IV, senyor de Borbó, i Beliarda.
La brevetat del seu govern, va governar només dos anys, no li van permetre ratificar l'acord amb l'Abadia de Cluny, negociada pel seu pare, sobre els drets del Priorat de Souvigny. Va deixar un fill i hereu, encara infant, Arquimbald VI sota la tutela del seu germà Aimó, que va concloure la pau final amb Cluny.

## Bibliografia

* André Leguai, Histoire du Bourbonnais (« Que sais-je ? », n° 862), Paris, Presses universitaires de France, 1960.
* Anthony Stokvis, Manuel d'histoire, de généalogie et de chronologie de tous les États du globe, depuis les temps les plus reculés jusqu'à nos jours, préf. H. F. Wijnman, éditions Brill Leyde 1889, réédition 1966, Volum II, cp II

## Referències

* Arquimbald V de Borbó a Foundation for Medieval Genealogy
# Arcades a la plaça Major de Son

Les Arcades a la plaça Major de Son és una obra de Son, al municipi d'Alt Àneu (Pallars Sobirà) inclosa a l'Inventari del Patrimoni Arquitectònic de Catalunya.

## Descripció

Parell d'arcades construïdes amb blocs rectangulars de granit en la part baixa i amb un aparell irregular de petites dimensions i calç en la part superior.
Els arcs són alienats respecte a la façana de la casa veïna, a la qual s'adossen pel nord. A l'extrem sud és visible l'arrencament d'un mur perpendicular. Segurament formaven part d'una construcció amb arcades a la façana, que s'obrien a la plaça major.

## Referències

* 1 2 «Arcades a la plaça Major de Son». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2020].
# Arcadi (desambiguació)

«Arcadi» té aquests significats:
* Arcadi, emperador romà.
* Arcadi d'Antioquia, escriptor grec.
* Arcadi de Xipre, bisbe.
* Arcadis eren els habitants de l'Arcàdia (actual Grècia).
# Apogon guadalupensis

Apogon guadalupensis és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 13 cm de longitud total.

## Distribució geogràfica

Es troba a l'est del Pacífic: des del sud de Califòrnia (Estats Units) fins al Golf de Califòrnia (Mèxic).

## Referències

* ↑ AQUATAB.NET
* 1 2 FishBase (anglès)

## Bibliografia

* Osburn, R. C. & J. T. Nichols. 1916. Shore fishes collected by the "Albatross" expedition in Lower California, with descriptions of new species. Bull. Am. Mus. Nat. Hist. v. 35 (art. 16): 139-181.
# Annemarie Huber-Hotz

Annemarie Huber-Hotz (Baar, Cantó de Zug, 16 d'agost de 1948 - Llac Negre, Cantó de Friburg, 1 d'agost de 2019) va ser una política, etnòloga i sociòloga suïssa. Membre del Partit Radical Democràtic suís, fou cancellera federal de Suïssa entre 2000 i 2007. També va ser, a partir del 2011, presidenta de la Creu Roja suïssa.

## Referències

* ↑ «La première chancelière fédérale Annemarie Huber-Hotz est décédée le 1er août». Le Temps, 02-08-2019. Arxivat de l'original el 7 d’agost 2019 [Consulta: 7 agost 2019].
* ↑ «La première chancelière fédérale est décédée. Annemarie Huber-Hotz, première femme élue chancelière de la Confédération, est décédée d'une insuffisance cardiaque.». Le Matin, 02-08-2019. Arxivat de l'original el 7 d’agost 2019 [Consulta: 7 agost 2019].
# Annelise Pflugbeil

Annelise Pflugbeil, nom de naixement de Annelise Carla Martha Buss, (3 de maig de 1918-15 de novembre de 2015) va ser una música, professora i clavecinista alemanya.
En la seva joventut va estudiar piano i clavecí. Va ser professora de piano en el Departament de Música de l'Església en Finkenwalde en Stettin. Va dirigir l'escola de música de l'Església Evangèlica de Pomerània en Szczecin, va fugir amb la seva filla en 1945 a Greifswald. Va ser professora de la Universitat de Greifswald. Va contreure matrimoni amb Hans Pflugbeil en 1947, va ser mare de Sebastián Pflugbeil.
Annelise és considerada la mare de la Setmana de Bach en Greifswald. Honrada amb el Premi Cultural d'Alemanya i la Medalla Bugenhagen de l'Església Evangèlica Luterana en el nord d'Alemanya pel seu servei a la música de l'església.
El 1999 va rebre el Premi de Cultura de l'Estat de Mecklenburg-Pomerània Occidental, i el 28 de maig de 2013 la Medalla Bugenhagen de l'Església Evangèlica Luterana del Nord d'Alemanya.

## Discografia

* Weihnachtsmusik im Dom zu Magdeburg. Christophorus-Verlag/Note 1. Musikvertrieb 1993

## Referències

* ↑ nordkirche. «Nordkirche ehrt die "Mutter der Greifswalder Bachwoche"», 28-05-2013.
* ↑ ndr. «Mutter der Greifswalder Bachwoche ist tot», 16-11-2015.
* ↑ landesbibliographie. «Ihre Aktion bezogen auf Pflugbeil, Annelise».
# Aqua Mizuto

Aqua Mizuto (japonès: 水都あくあ) (Nagoya, 28 de setembre de 1973) és una artista manga que debutà en Shojo Comic Extra en 1997 amb Sakura no Hanasaku Negaigoto. Ha publicat al voltant de 30 històries curtes, entre les més populars estan: Yume Kira Dream Shoppe, Tenjin, Ranmaki Origami, Nighting + Night, i Almightly X 10.

## Manga

* Almighty X 10
* WANTED
* Go! Virginal Hanayuuki
* My Boy My Love
* Milk Crown
* Milk Crown H
* Milk Crown Lovers
* Knighting Night
* Sakura no Hana-saku Negaigoto
* Tsukarete Happy?!
* First Step
* No Girl
* Mafuyu no Miracle
* Darling Smoker

## Referències

* ↑ «Aqua MIZUTO» (en anglès). [Consulta: 13 abril 2024].
# Aranyera estriada

El aranyera estriada (Arachnothera magna) és un ocell de la família dels nectarínids (Nectariniidae).

## Hàbitat i distribució

Habita boscos i vegetació secundària de les muntanyes del nord i est de l'Índia cap al sud fins al sud-est de Bangladesh, Manipur i Nagaland, Myanmar, sud-oest de la Xina, nord-oest i sud-oest de Tailàndia, Laos, nord i centre del Vietnam i Malaca

## Referències

* ↑ «Aranyera estriada». Cercaterm. TERMCAT, Centre de Terminologia. Rev. 15/12/2021(català)
# Aranyoner

L'aranyoner (Prunus spinosa) és un arbust de fulla caduca de la família de les rosàcies. En algunes zones catalanoparlants també es coneix com a prunyoner, prinyoner, escanyagats, arç negre o barsa/barza.

## Distribució

És corrent en les zones de bardisses d'Euràsia i el nord d'Àfrica. Només es troba a les zones temperades i manca a partir del centre d'Escandinàvia i les zones de clima subàrtic. Es troba a les bardisses, vores de boscs i marges, en ambients humits de la muntanya mitjana o fins i tot els indrets més frescos de la terra baixa. És rar a les contrades àrides.

## Característiques

Ateny fins a dos metres d'alçada i és proveït de moltes punxes inserides a la tija i les branques.
Floreix cap al final de l'hivern o a la primeria de la primavera, segons el clima, amb flors blanques que surten abans de les fulles. En anys de molta secada de la primavera a l'estiu, seguida de pluges intenses a la tardor, les plantes poden tornar a florir en aquest època, però aquestes flors no donaran pas fruit. Els fruits de l'aranyoner, els aranyons, són esfèrics i d'un centímetre de diàmetre aproximadament.

## Usos

Els aranyons són comestibles però molt astringents i tenen una gran quantitat de taní. El seu gust millora després d'haver sofert l'acció d'una gelada. Alternativament, se'ls poden congelar uns dies. Se'n poden fer melmelades i també es poden assecar o confitar en vinagre. El gust dels aranyons és similar al del fruit anomenat umeboshi (梅干), fruit popular al Japó que es menja normalment salat i fermentat. Aquests fruits són la base de l'elaboració d'un licor propi de Navarra, el patxaran. El procés es fa mitjançant la maceració en alcohol dels aranyons.

## Referències

* ↑ Pascual, Ramon. Guia dels arbustos dels Països Catalans. Pòrtic, p. 69. ISBN 84-7306-407-0.
* ↑ «Diccionari català-valencià-balear». Arxivat de l'original el 2004-08-26. [Consulta: 11 novembre 2019].
* ↑ Duran, Núria. La cuina del bosc. Pòrtic, p. 191. ISBN 978-84-7306-467-5.
* ↑ Giner, Daniel Climent «De la bardissa a la taula». Mètode, 13-05-2015.
* ↑ Eussen, Esmée. «Sleedoornjam» (en neerlandès), 05-11-2020. Arxivat de l'original el 2022-07-11. [Consulta: 11 juliol 2022].
* ↑ «Aranyoner». Gran Enciclopèdia Catalana. Barcelona: Grup Enciclopèdia Catalana.
# Antoni Miguel Parra

Antoni Miguel Parra (Palafrugell, 26 de desembre de 1982) és un ciclista català que competeix en pista. La seva especialitat és la carrera de persecució.
És diplomat en Magisteri d'Educació Física i monitor de spinning de l'Institut Municipal d'Esports de Palafrugell. Sota la tutela del seu pare Antonio Miguel Ramírez, va començar de molt jove la pràctica del ciclisme amb el Club Ciclista Palafrugell i amb 14 anys va començar a córrer en pista al velòdrom de Mataró. Els anys 2004 i 2006 es va proclamar doble campió estatal de persecució olímpica i Madison. La temporada 2007 va aconseguir també el campionat d'Espanya de persecució olímpica i el subcampionat d'Espanya de Madison i va participar en el Campionat del Món de Pista.
Participà en els Jocs Olímpics de Pequín 2008 en la modalitat de persecució per equips, junt a Sergi Escobar, Asier Maeztu i David Muntaner. Finalitzà en la 7a posició, aconseguint un diploma olímpic.
Antoni Miguel Parra va rebre la Medalla d'Argent de Palafrugell al Mèrit Esportiu el 13 de setembre de 2008.

## Palmarès

* 2003
** Campió d'Espanya de persecució per equips, amb Sergi Escobar, Sebastián Franco i I. Escolà
** Vencedor d'una etapa del Cinturó de l'Empordà
* 2004
** Campió d'Espanya de persecució per equips, amb Sergi Escobar, Sebastián Franco i Albert Ramiro Franco
** Campió d'Espanya de Madison, amb Sergi Escobar
** Vencedor d'una etapa de la Volta a Alacant
* 2006
** Campió d'Espanya de persecució per equips, amb Sergi Escobar, Joaquim Soler i Carles Torrent
** Campió d'Espanya de Madison, amb Sergi Escobar, amb Carles Torrent
** Vencedor d'una etapa de la Volta a Extremadura
* 2007
** Campió d'Espanya de persecució per equips, amb Albert Ramiro, Carles Torrent i Sergi Escobar
** 1r a la Volta del Llagostí i vencedor d'una etapa
* 2009
** Campió d'Espanya de persecució per equips, amb Sergi Escobar, Carlos Herrero i Carles Torrent
** 1r al Premi Inauguració Catalunya
* 2010
** 1r al Campionat de Catalunya
** Vencedor de 2 etapes de la Volta a Tarragona

## Referències

* 1 2 «Medalles d'argent». Ajuntament de Palafrugell. Arxivat de l'original el 2013-10-09. [Consulta: 27 juliol 2012].

## Enllaços externs

* Fitxa d'Antoni Miguel Parra a sitiodeciclismo.net
* Fitxa d'Antoni Miguel Parra (2) a sitiodeciclismo.net
# Areu (desambiguació)

Areu (grec antic: Ἀρεύς, Areus, derivat d'Ares, el déu de la guerra) és un nom propi grec que fa referència a:
* Areu I, rei d'Esparta
* Areu II, rei d'Esparta
* Areu (polític), ambaixador espartà
* Areu també és el nom d'un mes dels calendaris hel·lènics i un epítet de Zeus com a déu de la guerra, usat sobretot a l'Epir, Cària, i Olímpia

## Vegeu també

* Arios (desambiguació), variant morfològica del mateix nom
* Àreu
# Arnegard

Arnegard és una població dels Estats Units a l'estat de Dakota del Nord. Segons el cens del 2000 tenia 105 habitants.

## Demografia

Segons el cens del 2000, Arnegard tenia 105 habitants, 44 habitatges, i 23 famílies. La densitat de població era de 162,2 hab./km².
Dels 44 habitatges en un 29,5% hi vivien nens de menys de 18 anys, en un 50% hi vivien parelles casades, en un 0% dones solteres, i en un 45,5% no eren unitats familiars. En el 40,9% dels habitatges hi vivien persones soles el 31,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,46.
Per edats la població es repartia de la següent manera: un 31,4% tenia menys de 18 anys, un 4,8% entre 18 i 24, un 23,8% entre 25 i 44, un 20% de 45 a 60 i un 20% 65 anys o més.
L'edat mediana era de 40 anys. Per cada 100 dones de 18 o més anys hi havia 105,7 homes.
La renda mediana per habitatge era de 27.857 $ i la renda mediana per família de 37.188 $. Els homes tenien una renda mediana de 27.500 $ mentre que les dones 18.750 $. La renda per capita de la població era de 14.831 $. Cap de les famílies i l'1,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arnegard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Arnegard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Arde, amor

Arde, amor és una pel·lícula espanyola dirigida per Raúl Veiga l'any 1999. S'ha estrenat una versió en gallec.

## Argument

Una parella, Lucio i Rosa, posen fi a les seves vides com a conseqüència d'un pacte de mort, sense que Ranxel (chete Lera), amic de Lucio, pugui evitar-ho. La tragèdia commociona a Luis (sergi López) i Modia (Rosana Pastor), anteriors amants de Rosa i Lucio. Després de llarg temps sense veure's, Luis busca a Modia perquè l'ajudi a entendre les raons del tràgic final i descobreix que Ranxel havia acompanyat els morts en els seus últims dies. A partir d'aquest punt, la recerca d'una explicació per a la mort de la parella dona pas al procés a través del qual Luis i Modia intenten redescobrir la possibilitat de viure i estimar davant un Ranxel que es mostra cada vegada més inquietant.

## Repartiment

* Sergi López : Luis
* Rosana Pastor : Modia
* Chete Lera : Ranxel
* María Bouzas : Rosa
* Miguel Pernas : Lucio
* Mariana Fernández
* Paco Lodeiro : Camarero
* Álvaro Pita
* Pedro Salgado
* Rubén Tosar
* Isabel Vallejo
* Manuela Varela

## Recepció

Rosana Pastor va guanyar una menció a la millor actriu a la XX edició de la Mostra de València.

## Referències

* ↑ «Raúl Veiga presenta su «Arde amor» en las salas comerciales del resto de España». La Voz de Galicia.
* ↑ Raúl Veiga estrena en gallego el melodrama 'Arde amor', El País, 21 de febrer de 2000
* ↑ «Arde amor». 20minutos.es.
* ↑ La Mostra acaba entre besos, El País, 22 d'octubre de 1999
* ↑ La española "Arde amor" decepciona en la sección oficial, EL País, 17 d'octubre de 1999
# Ardaïta

L'ardaïta és un mineral de plom, antimoni, sofre i clor, químicament és un sulfur de fórmula química Pb$_{19}$Sb$_{13}$S$_{35}$Cl₇, de color verd grisós a blavós i una densitat de 6,44 g/cm³, cristal·litza en el sistema monoclínic. El seu nom fa referència al riu Arda, Bulgària, on hi ha el dipòsit Madjarovo en el qual fou descoberta l'ardaïta. Fou descrita per V.V. Breskovska, N.N. Mozgova, N.S. Bortnikov, A.I. Gorshkov i A.I. Tsepin el 1982.

## Referències

* ↑ «Ardaite» (en anglès). Mindat. [Consulta: 13 maig 2014].
* ↑ Riba, O.; Melgarejo, J.C.; Mata, J.M. Vocabulari de mineralogia. Segons les normes de la International Mineralogical Association. Amb equivalències angleses. Edicions Universitat Barcelona, 2000. ISBN 9788493100100 [Consulta: 3 abril 2012].
* ↑ Anthony, J.W.; Bideaux, R.A.; Bladh, K.W. [et al.].. «Ardaite». A: Handbook of Mineralogy (pdf). Chantilly, EUA: Mineralogical Society of America, 2005 [Consulta: 3 abril 2012].
# Arrieta

* Per a altres significats, vegeu «Agustín Arrieta».
Arrieta és un municipi de Biscaia, a la comarca d'Uribe. Quatre partits van concórrer a les eleccions municipals del 2007 en aquest municipi; EAJ-PNB, EAE-ANV, EA i Pàg. Aquests van ser els resultats:
* Eusko Alderdi Jeltzalea - Partit Nacionalista Basc : 191 vots (5 escons)
* Eusko Abertzale Ekintza - Acció Nacionalista Basca : 88 vots (2 escons)
* Eusko Alkartasuna : 32 vots (0 escons)
* Partit Popular : 3 vots (0 escons) Això va donar com guanyador a la llista presentada per EAJ-PNB, amb una majoria absoluta, en aconseguir 5 de les 7 regidories, deixant a EAE-ANV amb dues, i a EA i PP sense cap representació en l'ajuntament, aquest últim lluny del mínim per a assolir representació, a l'obtenir solament 3 vots.
# Arrideu de Macedònia

Arrideu (en grec antic Ἀρριδαῖος) és el nom d'un suposat rei de Macedònia durant el període d'anarquia del 279 aC. Només el menciona Porfiri.

## Referències

* ↑ 3.Arrhidaeus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 350
# Arianna Bridi

Arianna Bridi (Trento, 6 de novembre de 1995) és una nedadora italiana, especialitzada en proves de fons.
Membre del Centro Sportivo Esercito de Trento, guanyà la medalla d'or en 10 km als Jocs Universitaris de 2015. A nivell professional, participà al Campionat del Món de Natació de 2017, on aconseguí dues medalles de bronze en 10 i 25 km. Es proclamà campiona d'Europa en 25 km el 2018 i aconseguí una medalla de bronze en 10 km a l'Europeu de 2016. Destacà la seva victòria de la 55a edició de travessia Capri-Nàpols, establint un nou rècord absolut de la competició.

## Palmarès

* 1 medalla de bronze en 10 km als Campionat del Món de natació de 2017
* 1 medalla de bronze en 25 km als Campionat del Món de natació de 2017
* 1 medalla d'or en 25 km als Campionat d'Europa de natació de 2018
* 1 medalla de bronze en 10 km als Campionat d'Europa de natació de 2016

## Referències

* ↑ «Arianna Bridi». Enciclopedia Treccani. Roma: Istituto della Enciclopedia Italiana.
* ↑ Caiazzo, Marco. «Nuoto di fondo: impresa di Arianna Bridi, batte anche i maschi nella Capri-Napoli» (en italià). Napoli, 06-09-2020. [Consulta: 29 agost 2021].

## Enllaços externs

* Fitxa d'Arianna Bridi - FIN (italià)
# Arothron nigropunctatus

Arothron nigropunctatus és una espècie de peix de la família dels tetraodòntids i de l'ordre dels tetraodontiformes.

## Morfologia

* Els mascles poden assolir 33 cm de longitud total.

## Alimentació

Menja coralls (normalment Acropora), crustacis, mol·luscs, esponges de mar, tunicats i algues.

## Hàbitat

És un peix marí, de clima tropical i associat als esculls de corall que viu entre 3-25 m de fondària.

## Distribució geogràfica

Es troba des de l'Àfrica oriental fins a la Micronèsia, Samoa, el sud del Japó i Nova Gal·les del Sud (Austràlia).

## Observacions

No es pot menjar, ja que és verinós per als humans.

## Referències

* 1 2 3 4 «Arothron nigropunctatus» (en anglès). FishBase. Froese, Rainer; Pauly, Daniel (editors).
* ↑ Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* ↑ Randall, J.E., G.R. Allen i R.C. Steene, 1990. Fishes of the Great Barrier Reef and Coral Sea. University of Hawaii Press, Honolulu, Hawaii. 506 p.
* ↑ Allen, G.R. i R.C. Steene, 1988. Fishes of Christmas Island Indian Ocean. Christmas Island Natural History Association, Christmas Island, Indian Ocean, 6798, Austràlia. 197 p.
* ↑ Halstead, B.W., P.S. Auerbach i D.R. Campbell, 1990. A colour atlas of dangerous marine animals. Wolfe Medical Publications Ltd, W.S. Cowell Ltd, Ipswich, Anglaterra. 192 p.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Artur Fedosseiev

Artur Fedosseiev (Semei, 29 de gener de 1992) és un ciclista kazakh. Professional des del 2014, actualment milita a l'equip Ningxia Sports Lottery-Focus.
Al novembre de 2014 es va anunciar que durant la disputa del Tour de l'Ain Fedosseiev havia donat positiu per esteroides anabòlics en un control. El ciclista va ser apartat de l'equip i posteriorment sancionat durant dos anys per l'UCI.

## Palmarès

* 2012
** Campió del Kazakhstan júnior en ruta
* 2019
** 1r al Tour de Fuzhou

## Referències

* ↑ «La UCI suspende al kazajo Fedosseyev, quinto positivo en el Astana». mundodeportivo.com, 26-11-2014 [Consulta: 27 febrer 2016].
* ↑ «License-Holders Provisionally Suspended as per the UCI Anti-Doping Rules (A». uci.ch, 27-07-2015 [Consulta: 27 febrer 2016].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Atemptat de Beirut del 12 de novembre de 2015

L'atemptat de Beirut del 12 de novembre de 2015 fou un atac realitzat per l'Estat Islàmic a Beirut, Líban. L'atemptat va ser realitzat en un feu del grup xiïta Hezbollah, i va esdevenir l'atac més important del grup armat islamista al Líban fins a la data. Es va saldar amb 43 morts i més de 230 ferits. L'atemptat es va dur a terme a través de la immolació de dos suïcides al barri de Bourj el-Barajneh.

## Referències

* ↑ «ISIS Claims Responsibility for Blasts That Killed Dozens in Beirut». The New York Times. The New York Times Company.
* ↑ «Almenys 37 morts en un doble atemptat suïcida al Líba». ARA.
* ↑ Líbano amanece de luto tras el atentado que causó 43 muertos y 239 heridos, EFE
* ↑ Líbano amanece de luto tras el atentado que causó 43 muertos y 239 heridos, La Vanguardia
# Arc tercelet

Un arc tercelet és, en una volta estrellada, un arc secundari o terciari que ix del mateix punt que els arcs diagonals i que forma un angle amb aquests, per apuntalar-los. Es van utilitzar per primera vegada en voltes a la catedral de Lincoln, un dels principals exemples del gòtic anglès antic, cap al 1200.

## Referències

* ↑ Schurr, Marc Carel. art and architecture: Gothic (en anglès). Oxford University Press, 2010. DOI 10.1093/acref/9780198662624.001.0001. ISBN 978-0-19-866262-4 [Consulta: 9 abril 2020].